Diari Oficial de la Generalitat Valenciana


Sumari del DOGV 5808, del 17-07-2008 (2008/7800)

Informació pública del Conveni Urbanístic entre l'Ajuntament de la Vila Joiosa i David Higón i Carmen Bouzas.
-------------------------------------------------------------------------------------------------------------

### Dades del document

Número de DOGV
:   5808

Data del DOGV
:   17-07-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/7800


Data del document
:   27-05-2008

Organisme emissor
:   Ajuntament de la Vila Joiosa

Tipus de document
:   Informació Pública

Descriptors 

:   * Vila Joiosa, la
    * administració local
    * pla d'urbanisme

Informació pública del Conveni Urbanístic entre l'Ajuntament de la Vila Joiosa i David Higón i Carmen Bouzas. [2008/7800]  
Per mitjà de la present es fa públic que l'alcalde Gaspar Lloret Valenzuela, en data 20 de maig de 2008, ha dictat la resolució 1870 que en la part dispositiva literalment s'expressa:   
[...]  
Per tot això, resolc:  
Primer. Sotmetre a informació pública el projecte de Conveni Urbanístic entre l'Ajuntament de la Vila Joiosa i David Higón Villanueva i Carmen Bouzas Bermejo, que es transcriu a continuació, junt amb l'annex I adjunt, que formen part del Conveni:  
«...La Vila Joiosa, de de 2008  
Reunits:  
D'una part, Gaspar Lloret Valenzuela, alcalde president de l'Ajuntament de la Vila Joiosa, qui actua en representació d'este i assistit de Vicent Ferrer Mas, secretari de la corporació municipal.  
I d'una altra, David Higón Villanueva, major d'edat, veí de la Vila Joiosa, amb document nacional d'identitat número 29199695J i Carmen Bouzas Bermejo, major d'edat, veïna de la Vila Joiosa, amb document nacional d'identitat número 27670289T amb domicili a l'efecte de notificació en partida Paradís número 11, de La Vila Joiosa  
Tots els intervinents es reconeixen capacitat i representació suficient per a obligar-se i, exposen:  
I. Que David Higón Villanueva i Carmen Bouzas Bermejo són propietaris de la finca següent:  
Descripció: habitatge unifamiliar compost de planta baixa i pis alt, terme de la Vila Joiosa, partida del Plans; la parcel·la sobre la qual s'alça té una superfície de tres mil metres quadrats. La planta baixa ocupa una superfície construïda de cents setanta-cinc metres quadrats, més trenta metres quadrats de porxo, i es distribuïx en garatge, cuina, saló, dos dormitoris, neteja, traster i el porxo esmentat; i la planta alta, ocupa una superfície construïda de cent setanta metres quadrats, més trenta metres quadrats de terrassa descoberta, i es distribuïx en menjador, saló, cuina, traster, quatre dormitoris, bany, lavabo i vestíbul, té el seu accés per mitjà d'una escala situada en la seua part nord. La coberta general és de teula corba; i reunix les condicions higièniques i sanitàries adequades. La resta del terreny, no ocupat per l'edificació, o siga dos mil set-cents noranta-cinc metres quadrats es destinen a accessos i jardí en què hi ha una piscina. Limita: tota la finca: al nord, vial del pla parcial de la urbanització Gasparot; al sud, resta de la finca matriu; a l'est, la mateixa resta; i a l'oest, terres de Manuel Martí i camí.  
Inscripció: inscrita en el Registre de la Propietat de la Vila Joiosa, al tom 714, llibre 271, foli 174 i 178, finca número 16.211.  
Càrregues: hipoteca a favor d'Argentaria, Caixa Postal i Banc Hipotecari Societat Anònima.  
Referència cadastral: 0254501YH4605S.  
II. Que la finca abans descrita es troba inclosa, en part, en l'àmbit del sector de sòl urbanitzable PP-8, de la Vila Joiosa, i té, part d'esta, la qualificació de viari estructural, la qual cosa implica que, després de la gestió urbanística del sector, el terreny haurà de passar a integrar el domini públic municipal, i quda una resta de finca com a terreny inserit en zona edificable lucrativa.   
III. Que, no obstant, l'Ajuntament ha avançat la gestió d'este viari estructural a través de la seua inclusió dins de la Unitat d'Execució del Sector PP-23 Gasparot gestionant-se els terrenys a través del corresponent projecte de reparcel·lació de l'esmentat sector. S'hi adjunta pla del projecte de reparcel·lació del Sector PP-23.  
IV. Que, previ al projecte de reparcel·lació del Sector PP-23, l'interessat va oferir la cessió d'estos terrenys a l'Ajuntament amb reserva de l'aprofitament corresponent a materialitzar en el Sector PP-8 amb la finalitat d'acumular tot l'aprofitament en un mateix àmbit d'actuació. Esta sol·licitud no la va resoldre l'Ajuntament, i es van incloure finalment els terrenys en l'àrea reparcel·lable del Sector PP-23.  
V. Que, segons este projecte de reparcel·lació, li correspon una indemnització substitutòria en no aconseguir el terreny qualificat com viari estructural la parcel·la mínima en el sector PP-23, concretada en 43.494,11 euros. Esta indemnització ha sigut rebuda per l'interessat de l'agent urbanitzador del sector, Inmovila, SL, indemnització que posteriorment haurà de ser recaptada a l'Ajuntament de la Vila Joiosa segons fixa el compte de liquidació provisional del projecte en atribuir-se-li a este l'aprofitament urbanístic pels terrenys situats en este viari estructural.  
VI. Tenint interés l'Ajuntament de la Vila Joiosa que estos propietaris puguen acumular el màxim aprofitament possible en un sol sector, i en concret a sumar als aprofitaments que derivaran de la finca registral 16.211, a l'efecte d'evitar proindivisos i fins i tot de nou indemnitzacions substitutòries, ambdós parts intervinents han aconseguit un acord en este sentit, que formalitzen per mitjà d'este Conveni Urbanístic i amb sotmetiment a les següents, clàusules:  
Primera: 1. L'Ajuntament de la Vila Joiosa garantix en el futur projecte de reparcel·lació del Sector PP-8 Gasparot 1 a David Higón Villanueva i a Carmen Bouzas Bermejo, com a titulars de la finca registral número 16.211, la materialització de 241,63 metres quadrats de sostre que es correspon amb els metres quadrats de viari estructural inserits en el Sector PP-8 però gestionats pel Sector PP-23.  
Este aprofitament s'adjudicarà en virtut dels excedents d'aprofitament dels quals l'Ajuntament serà titular en el Sector PP-8 en ser l'àrea reparcel·lable del sector inferior a la unitat d'execució.  
Els 241,63 m²t s'atribuiran a David Higón Villanueva i a Carmen Bouzas Bermejo en el projecte de reparcel·lació del Sector PP-8 en concepte de diferències d'adjudicació. Per al cas que estes foren valorades en quantia superior a la fixada en el projecte de reparcel·lació del Sector PP-23, la diferència serà assumida pel propietari.  
2. David Higón Villanueva i Carmen Bouzas Bermejo en recompensa de la garantia efectuada per l'Ajuntament en la clàusula primera d'este Conveni, depositen en l'Ajuntament aval bancari per la quantitat de 43.494,11 euros.  
Esta quantia es correspon amb la indemnització substitutòria atribuïda a David Higón Villanueva i a Carmen Bouzas Bermejo en el projecte de reparcel·lació del Sector PP-23 Gasparot del Pla General d'Ordenació Urbana per no aconseguir els seus drets els mínims fixats per la normativa del sector.  
La quantia es farà efectiva per l'interessat i l'Ajuntament en podrà disposar per a les finalitats que es troben legalment previstes una vegada es plasme en el projecte de reparcel·lació del Sector PP-8 els 241,63 m²t a favor de David Higón Villanueva i Carmen Bouzas Bermejo i aquell es trobe aprovat per l'òrgan competent de l'Ajuntament i siga ferm en via administrativa.  
Segona. Indemnització d'edificacions, instal·lacions i plantacions: 1. Les indemnitzacions que segons el projecte de reparcel·lació del Sector PP-23 li corresponguen en concepte d'edificacions, instal·lacions i plantacions, seran rebuts en el moment que legalment corresponga segons l'esmentat projecte, i es diferenciaran per tant de les que correspon per diferències d'adjudicació en no aconseguir la parcel·la mínima i que es concreta en els següents conceptes i valors:  
- Indemnitzacions per elements a enderrocar: 1.205,40 euros.  
No obstant, esta quantitat podrà variar-se si en un futur, i després de l'execució de la urbanització del Sector PP-23 resultara una quantitat major que vindrà determinada en el compte de liquidació definitiva del projecte de reparcel·lació del sector i que serà a la que quedaran subjectes les parts.  
Tercera. Règim jurídic: 1. Este Conveni Urbanístic es troba sotmés a allò que s'ha disposat per la disposició addicional quarta de la Llei 16/2005, de 30 de desembre, Llei Urbanística Valenciana.  
2. L'eficàcia d'este Conveni queda condicionada a la seua aprovació pel Ple de l'Ajuntament de la Vila Joiosa, prèvia obertura d'un període d'informació pública del projecte de conveni per un termini de 20 dies. Fins que no es produïsca esta aprovació plenària, no tindrà lloc la transferència del domini, ni de la possessió, de l'immoble objecte d'este Conveni.  
3. De conformitat amb allò que s'ha previngut per l'apartat 4.5ª de l'esmentada disposició addicional quarta, allò que s'ha acordat en este Conveni «s'entén sense perjuí de l'exercici amb plenitud per part de l'administració de la potestat de planejament, i sempre estarà sotmés a la condició suspensiva de què el pla o instrument corresponent faça possible el seu compliment. L'incompliment d'esta condició no donarà lloc, en cap cas, a responsabilitat de l'administració que haguera subscrit el conveni, llevat que el canvi de criteri que determinara la impossibilitat de compliment li fóra imputable i no es justificara prou en raons objectives d'interés públic».  
I perquè conste i en prova de conformitat, firmen els intervinents el present document, en dos exemplars, en el lloc i la data en l'encapçalament indicats, de tot això, com a secretari, en done fe. [....]  
Índex d'annexos que s'adjunten:  
- Annex I: pla de parcel·la afectada.  
Segon. La informació pública s'anunciarà mitjançant un edicte publicat en el Diari Oficial de la Comunitat Valenciana i en un diari no oficial d'àmplia difusió en la localitat, durant un termini de 20 dies, comptats a partir de la publicació en el Diari Oficial de la Comunitat Valenciana. Durant este termini, el document de Conveni haurà de trobar-se depositat, per a la seua consulta pública, a l'Ajuntament de la Vila Joiosa.   
Esta documentació estarà a disposició dels interessats en les oficines de l'Àrea d'Urbanisme, síties en el carrer Cristóbal Galiana, núm. 2, de la Vila Joiosa, en horari de 09.00 a 13.00 hores.  
Tercer. Notifiqueu esta resolució a l'agent urbanitzador del Sector PP-8.   
Contra la present resolució, no pot interposar-se cap recurs administratiu ni jurisdiccional, en constituir un acte de tràmit que no decidix directa ni indirectament el fons de l'assumpte, no determina la impossibilitat de continuar el procediment i no produïx indefensió o perjuí irreparable a drets i interessos legítims.  
Cosa que fa pública a fi de fer complir el requisit establit en l'article 83.2.A, de la Llei 16/2005, de 30 de desembre, de la Generalitat Urbanística Valenciana.  
La Vila Joiosa, 27 de maig de 2008.- El regidor d'Urbanisme, Obres i Nucli Històric: Vicent Serra i Seva.